Îtalya de goreyê hûmara fermîye vizêr hûmara mergî Çîn derbaz kerd.Mabênê 24 seatanê peyênan de 427 kesan wefat kerd, Îtalya de zî hûmara mergî resaye 3 hezar û 405 kesan.
Îtalya welat o ke Korona ra tewr zaf mergî ted yenê meydan. Çîn de 3 hezar û 245 kesan, Îran de 1.204 kesan û Îspanya de zî 767 kesan heta nika Korona ra wefat kerd. DYA de hûmara kesanê ke pê vîrusê Korona kewtî bîye 10 hezar û 491 û 150 kesî zî merdî. Goreyê bîlançoya verêne ra heta yê nikayêne hûmara kesanê ke pê vîrusî kewtî û hûmara mergî zêdîyaye.
